за да се отговори на изискванията за проверка на съответствието на продуктите, определени в точка 10.1 от настоящото правило.
 Критериите относно приемливостта трябва да са такива, че при ниво на доверителност от 95 процента, минималната вероятност за успешно преминаване на проверка на място в съответствие с приложение 7 (начален подбор на образци) да бъде 0,95.
 (1) Буквите в скобите се отнасят за предни фарове, предназначени за ляво движение.
 (2) Когато дългата светлина е взаимно вградена с късата, точката НV за дългата светлина трябва да бъде същата измервателна точка както за късата светлина.
 (3) HL и HR: точките „hh“, разположени на 1,125 m отляво и съответно отдясно на точката НV.
 ПРИЛОЖЕНИЕ 6
 Изисквания за фарове с лещи от пластмаса — изпитване на образци на леща или пластмаса и комплектовани фарове
 1. ОБЩИ СПЕЦИФИКАЦИИ
 1.1.
 Образците, предоставени в съответствие с точка 2.2.2 от настоящото правило, трябва да отговарят на спецификациите, указани в точки 2.1—2.5 по-долу.
 1.2.
 Двата образеца на комплектовани фарове, предоставени в съответствие с точка 2.2.3 от настоящото правило и оборудвани с лещи от пластмаса, трябва да отговарят на указаните в точка 2.6 по-долу спецификации по отношение на пластмасата, от която е изработена лещата.
 1.3.
 Образците на лещите от пластмаса или образците от пластмаса се подлагат, заедно с отражателя, на който са предназначени да бъдат монтирани (в съответните случаи), на изпитвания за одобрение в хронологичния ред, указан в таблица А в допълнение 1 към настоящото приложение.
 1.4.
 Ако производителят на фара обаче може да докаже, че продуктът е преминал предписаните в точки 2.1—2.5 по-долу изпитвания или еквивалентни изпитвания в съответствие с друго правило, не е необходимо съответните изпитвания да бъдат повтаряни; задължителни са само изпитванията, предписани в допълнение 1, таблица Б.
 2. ИЗПИТАНИЯ
 2.1. Устойчивост на температурни промени
 2.1.1. Изпитвания
 Три нови образеца (лещи) се подлагат на пет цикъла на промяна на температурата и на влажността (ОВ = относителна влажност) в съответствие със следната програма:
 3 часа при 40 °C ± 2 °C и 85—95 процента ОВ;
 1 час при 23 °C ± 5 °C и 60—75 процента ОВ;
 15 часа при –30 °C ± 2 °C;
 1 час при 23 °C ± 5 °C и 60—75 процента ОВ;
 3 часа при 80 °C ± 2 °C;
 1 час при 23 °C ± 5 °C и 60—75 процента ОВ;
 Преди това изпитване образците трябва да престоят най-малко четири часа при 23 °C ± 5 °C и 60—75 процента ОВ.
 Забележка:
 Периодите от един час при температура от 23 °C ± 5 °C включват периодите на преход от една температура към друга, необходими, за да се предотвратят ефектите на топлинно механично разрушаване.
 2.1.2. Фотометрични измервания
 2.1.2.1. Метод
 Образците се подлагат на фотометрични измервания преди и след изпитването.
 Тези измервания се извършват чрез използването на стандартна (еталонна) лампа и/или светодиоден(и) модул(и), според оборудването на предния фар, в следните точки:
 B 50 L и 50 R за късата светлина на фар с къса светлина или за фар с къса/дълга светлина (B 50 R и 50 L в случай на предни фарове, предназначени за ляво